<classify> Pluijm alisema jana baada ya kutupwa nje ya mashindano hayo sasa mipango yake anaihamishia kwenye maandalizi ya Ligi Kuu Bara msimu wa 2015-2016 unaotarajiwa kuanza Septemba.Dakika 45 za kwanza hatukucheza vizuri, lakini nafikiri kipindi cha pili tulicheza vizuri sana na dakika za mwisho kama tungetumia vizuri nafasi tulizotengeneza tungeibuka na ushindi lakini kupoteza mechi kwa namna hii inaumiza sana, alisema Pluijm.Pia alisema walijifunza kupiga penalti baada ya kuona wachezaji wanakosa penalti kwenye michezo iliyopita na kila mtu alifunga penalti.Lakini hii ilikuwa kama fainali kwani ukipata nafasi ya kucheza mashindano kama haya halafu unacheza nyumbani unatakiwa kubeba kombe lakini kwa bahati mbaya tumetolewa, alisema.Yanga ilifungwa na Azam FC kwenye mchezo wa robo fainali kwa penalti 5-4 baada ya kumaliza dakika 90 bila kufungana ndipo ikaamuliwa kupigwa penalti na mchezaji mpya wa timu hiyo Mwinyi Haji penalti yake ikadakwa na kipa Aishi Manula.  <topic>: MICHEZO 